Adriaan Metius

Adriaan Metius (1571-1635) estis nederlanda kuracisto, kartografo, inventisto, geometro, matematikisto kaj astronomo. Li estis frato de Jacob Metius (1571-1628), konstruinto de optikaj instrumentoj kaj inventinto de ia refraktara teleskopo.

 Biografio 
Lia patro, Adriaan Anthonisz, estis matematikisto, termezuristo, katografo kaj milita inĝenierado, kiu, ekde 1582, servis ankaŭ kiel urbestro de Alkmaar, kie Metius studis en la Latina Lernejo. En 1589 li studis filozofion en la ĵus fondita Universitato de Franeker. Ekde 1594 li daŭrigis sian lernadon en Lejdeno kie li estis lernanto de Rudolph Snellius (1546-1613). Dum kelka tempo li laboris kiel asistanto de Tycho Brahe (1546-1601) en la insulo de Ven, kie Brahe estis konstruinta sian observatorion. Iom poste li translokiĝis al Rostock kaj Jena, kie li iĝis lektoro en 1595.

Poste li revenis al Alkmaar kaj helpis sian patron dum kelka tempo kiel milita inĝeniero, inspektoro de fortikaĵoj, kaj ankaŭ kiel profesoro pri matematiko en Franeker (Frislando), dediĉinte sin precipe al la trejnado de geodeziistoj.

Li estis nomumita eksterordinara profesoro ĉe la Universitato de Franeker en 1598, kie li servis inter 1600 kaj 1635 kiel ordinara profesoro pri matematiko, navigado, termezurado, milita inĝenierado kaj astronomio. Li havis permeson por instrui siajn klasojn en sia vernakulara lingvo (loka idiomo) anstataŭ en la latina, funkciante kiel rektoro de la universitato inter 1603 kaj 1632.

Kun sia patro kaj frato li fondis oficejon specialiĝantan pri fabrikado de optikaj instrumentoj, en kiu eblas fabriki la precizajn stangojn de Jakobo uzitajn de Tycho Brahe por liaj stelaj observoj.
eta|maldekstre|300px|Bildo de Adriaan Metius (1608).

 Verkaro 

 Doctrinae sphaericae, 1598
 Universæ Astronomicæ Brevis ... Institutio, 1605
 Universae Astronomiae brevis ... Institutio, 1605
 Institutio Astronomica, 1606
 Institvtionis Astronomicae Sive Historia Astronomica, 1606
 Institutiones astronomicae, 1606
 Institutionum astronomicarum, 1608
 Arithmeticae et Geometriae practica, 1611
 Institutiones astronomicae et Geographicae, 1614
 astrolabium, hoc est Astrolabivm Hoc Est Astrolabii utriusque accurata descriptio, 1626
 Arithmetica et Geometria, 1626
 Arithmeticae libri duo et Geometriae libri VI, 1626
 Tractatus de genuino usu utriusque globi, 1626
 Exercitationes Astronomicae, 1630
 Primvm Mobile, 1631
 Astrolabii particularis et catholici descriptio, 1632
 Manuale Arithmeticae & Geometrię Practicae, 1633

 Literaturo 
 CERLThesaurus
 WorldCat Identities
 The Galileo Project
 Imago Mundi 

 Vidu ankaŭ 

 Tycho Brahe (1546-1601)
 Rudolph Snellius (1546-1613)
 Hans Lipperhey (1570-1619)
 Willem Blaeu (1571-1638)
 Jacob Metius Adriaansz (1571-1628)
 Gerhard Vossius (1577-1649)
 Willebrord Snellius (1580-1626)
 Zacharias Janssen (1588-1631)

 Referencoj 

Kategorio:Nederlandaj matematikistoj
Kategorio:Nederlandaj fizikistoj
Kategorio:Nederlandaj latinistoj
Kategorio:Nederlandaj astronomoj
Kategorio:Universitato de Franeker
Kategorio:Universitato de Lejdeno